# **Muudatus nr 2**

25.07.2023 sõlmitud

„Viru tn 14 kinnistu kasutamise lepingu“ juurde

# **Muudatus nr 2**

25.07.2023 sõlmitud

„Pargi tn 9 kinnistu kasutamise lepingu“ juurde

# **Muudatus nr 2**

25.07.2023 sõlmitud

„Kiviõli tee 25 kinnistu kasutamise lepingu“ juurde

# **KOKKULEPE KINNISTUTE KASUTAMISE LEPINGUTE MUUTMISEKS**

**Lüganuse Vallavalitsus,** registrikood 77000223, asukoht Keskpuiestee 20, Kiviõli linn, Lüganuse vald, 43199 Ida-Viru maakond (edaspidi nimetatud **Kasutusse andja),** mida esindab vallavanem Dmitri Dmitrijev

ja

**Haridus- ja Teadusministeerium,** registrikood 70000740, asukoht Munga tn 18, Tartu, 50088 Taru maakond (edaspidi nimetatud **Kasutaja),** mida esindab kantsler Triin Laasi-Õige,

edaspidi eraldi või ühiselt nimetatud **pool** või **pooled,**

võttes arvesse, et

1. poolte vahel on 25.07.2023 sõlmitud kinnistute kasutamise lepingud, mida on muudetud 05.10.2023 (edaspidi kõik koos nimetatud lepingud ja eraldi leping):
   * Viru tn 14 kinnistu kasutamise leping, mille kohaselt on kasutajal õigus kasutada alates 01.09.2023 Kiviõli linnas Viru tn 14 kinnistut;
   * Pargi tn 9 kinnistu kasutamise leping, mille kohaselt on kasutajal õigus kasutada alates 01.09.2023 Kiviõli linnas Pargi tn 9 kinnistut;
   * Kiviõli tee 25 kinnistu kasutamise leping, mille kohaselt on kasutajal õigus kasutada alates 01.09.2023 Lüganuse vallas Kiviõli tee 25 kinnistut;
2. pooled on kokku leppinud, et soovivad muuta lepingutes sõnastust;

lepivad kokku alljärgnevas (edaspidi nimetatud **kokkulepe):**

1. **Muuta Viru tn 14 kinnistu kasutamise lepingu eritingimuste punkti nr 1.1** ning lugeda see õigeks alljärgnevas sõnastuses:

„1.1 Kinnistu Lüganuse vallas Kiviõli linnas Viru tn 14 (katastritunnus 44201:001:1179, sihtotstarve ühiskondlike ehitiste maa, pindala 15633 m²) ja sellel asuv koolimaja (ehitisregistri kood 102026655) koos muude oluliste osade ja päraldistega.“

1. Muuta **Viru tn 14 kinnistu kasutamise** **lepingus** **eritingimuste punkti 9.2** ning lugeda see õigeks alljärgnevas sõnastuses:

„9.2 Leping kehtib tähtajatult. Kumbki pool võib tähtajatu kinnistu kasutamise lepingu korralise ülesütlemisega lõpetada, teatades sellest kirjalikku taasesitamist võimaldavas vormis teisele poolele vähemalt 6 kuud ette.“

1. Lisada **Viru tn 14 kinnistu kasutamise lepingus eritingimuste punkti 11 alapunkt 11.5**:

„11.5 Pooled võivad lepingu kehtivuse jooksul kokku leppida parendustööde tegemises Kasutusse andja poolt. Sellisel juhul lepivad pooled eelnevalt kirjalikult kokku parendustööde mahu ja tähtajad. Kui Kasutaja on kohustatud parendustöödega kaasnevad kulutused hüvitama, siis lepitakse kokku ka kaasnevate kulutuste suurus ning nende hüvitamise tingimused ja kord.“

1. Muuta **Pargi tn 9 kinnistu kasutamise lepingus eritingimuste punkti 1.1** ning lugeda see õigeks alljärgnevas sõnastuses:

„1.1 KinnistuLüganuse vallas Kiviõli linnas **Pargi tn 9** (katastritunnus 44201:001:1177 sihtotstarve ühiskondlike ehitiste maa, pindala 19093 m²) ja sellel asuv **õppehoone** (ehitisregistri kood 102026747) ning koos muude oluliste osade ja päraldistega.„

1. Muuta **Pargi tn 9 kinnistu kasutamise lepingus eritingimuste punkti 9.2** ning lugeda see õigeks alljärgnevas sõnastuses:

„9.2 Leping kehtib kuni 31.12.2025. Pärast lepingu kehtivuse lõppemist on Kasutajal õigus kaasa võtta vallasvara, sh IT-seadmed, mida on võimalik kasutada Kiviõli Riigikooli teistes tegutsemiskohtades. Vallasvara, mis ei ole Kasutajale edaspidiseks kasutamiseks vajalik, võõrandab Kiviõli Riigikooli Kasutusse andjale tasuta.

1. Lisada **Pargi tn 9 kinnistu kasutamise lepingusse eritingimuste punkti 11 alapunkt** **5** alljärgnevas sõnastuses: „Pooled korraldavad koostöös Riigi Kinnisvara AS-iga ühishanke läbiviimise, mille eesmärk on Pargi tn 9 kinnistul asuva hoone mahu vähendamine ning spordi- ja huvikeskuse projekteerimine. Kasutaja on kaasatud eelprojekti koostamise etappi ja kannab osaliselt selle koostamisega seotud kulud. Pärast ühishanke läbi viimist määrab Kasutusse andja projekteerimistööde projektijuhi.“
2. Muuta **Kiviõli tee 25 kinnistu kasutamise lepingus** **eritingimuste punkti 1.1** ning lugeda see õigeks alljärgnevas sõnastuses:

„1.1 Kinnistu Lüganuse vallas Lüganuse alevikus Kiviõli tee 25 (katastritunnus 43801:001:0244, sihtotstarve ühiskondlike ehitiste maa, pindala 73020 m²) ja sellel asuv õppehoone(ehitisregistri kood 102027815), sööklahoone (ehitisregistri kood 102038415), katlamaja (ehitisregistri kood 120798246) ning koos muude oluliste osade ja päraldistega.„

1. Muuta **Kiviõli tee 25 kinnistu kasutamise lepingus** **eritingimuste punkti 2.1** ning lugeda see õigeks alljärgnevas sõnastuses:

„2.1 Kasutaja kasutusse antakse kinnistul asuv õppehoone tervikuna. Kasutamiseks antav pind sööklahoones asub 1. korrusel, pindalaga 372,9 m2 vastavalt lisatud plaanile nr 1, mis moodustab 46% kogu hoonest. Kasutamiseks antav pind katlamajas on kokku 63,3 m2 vastavalt lisatud plaanile nr 2, mis moodustab 24,5% kogu hoonest.“

1. Muuta **Kiviõli tee 25 kinnistu kasutamise lepingus** **eritingimuste punkti 9.2** ning lugeda see õigeks alljärgnevas sõnastuses:

„9.2 Leping kehtib tähtajatult. Kumbki pool võib tähtajatu kinnistu kasutamise lepingu korralise ülesütlemisega lõpetada, teatades sellest kirjalikku taasesitamist võimaldavas vormis teisele poolele vähemalt 6 kuud ette.“

1. Lisada **Kiviõli tee 25 kinnistu kasutamise lepingus** eritingimuste punkti 11 alapunkt 11.5

„11.5 Pooled võivad lepingu kehtivuse jooksul kokku leppida parendustööde tegemises Kasutusse andja poolt. Sellisel juhul lepivad pooled eelnevalt kirjalikult kokku parendustööde mahu ja tähtajad. Kui Kasutaja on kohustatud parendustöödega kaasnevad kulutused hüvitama, siis lepitakse kokku ka kaasnevate kulutuste suurus ning nende hüvitamise tingimused ja kord.“

1. Muuta **Kiviõli tee 25 kinnistu kasutamise lepingus** eritingimuste punkti 11.2 ja lugeda see õigeks alljärgnevas sõnastuses:

„11.2 Remonttööde korraldamisel kinnistu oluliseks osaks olevates hoonetes kannab Kasutaja kulud, mis on vajalikud tema kasutuses olevapinna remonttööde teostamiseks. Ühiselt kasutatavas sööklahoone hooneosas hoone konstruktsioonide ja ühiskasutuses tehnosüsteemide kokkulepitud ja vajalike remonttööde kulust arvestatakse Kasutaja kuluks 46% ja katlamajas 24,5%.„

1. Muuta Kiviõli tee 25 kinnistu kasutamise lepingu punkti 13 lisa 1 ja asendada käesoleva kokkuleppe lisadega.
2. Muuta lepingute eritingimuste punkti 3 ja lisada juurde teine lause: „Kasutusse antaval pinnal asub Kiviõli Riigikool.“
3. Jätta ülejäänud lepingute tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppe lisad:**

Plaan nr 1 — Kiviõli tee 25 kinnistu kasutamiseks antav pind sööklahoones;

Plaan nr 2 — Kiviõli tee 25 kinnistu kasutamiseks antav pind katlamajas;

(allkirjastatud digitaalselt) (allkirjastatud digitaalselt)

Dmitri Dmitrijev Triin Laasi-Õige

Lüganuse vallavalitsus Haridus- ja Teadusministeerium

vallavanem kantsler